Du behøver ikke at vide ret meget om investering for at komme i gang. Der findes forskellige typer investeringsløsninger, hvor eksperter eller digitale værktøjer hjælper med at anbefale den investering, som passer til dig og din økonomi. Vælger du en af disse løsninger, tager investeringsspecialister også hånd om den løbende pleje og optimering af din investering.
Ønsker du selv at købe og sælge aktier, obligationer og fonde, er det dog klart at foretrække, at du har en vis viden om investering, før du går i gang – blandt andet for at sikre, at du sørger for en fornuftig risikospredning i dine investeringer. Hvis du søger mere viden, kan du blandt andet læse vores lynguide til investering her.